# Alineació Democràtica (2015)

L'Alineació Democràtica (en grec: Δημοκρατική Συμπαράταξη (ΔΗΣΥ), romanitzat: Dimokratiki Symparataxi, DISY) va ser una coalició política a Grècia per a les eleccions legislatives de setembre de 2015.

## Història

L'aliança es va fundar el 30 d'agost de 2015, abans de les eleccions de setembre de 2015, com a coalició electoral del Moviment Socialista Panhel·lènic(PASOK), l'Esquerra Democràtica (DIMAR) i altres partits minoritaris en el context de la reconstrucció de l'espai socialdemòcrata ja iniciada amb l'Olivera - Alienació Democràtica.
A les eleccions va obtenir el 6,3% dels vots i 17 escons al Parlament Hel·lènic (16 pel PASOK i 1 per DIMAR), el que suposava un augment d'1.14% i 4 diputats respecte els resultats combinats a les darreres eleccions de gener de 2015, aturant finalment la sagnia per part del PASOK que van iniciar a les eleccions de 2012.
Més endavant, al gener de 2017, incorporarien a la coalició el Moviment de Socialistes Democràtics (KIDISO) i la Unió per a la Reforma Nacional Democràtica, a més d'incorporar al grup parlamentari als diputats Ilchan Achmet(per part del PASOK) i Konstantinos Bargiotas(per part de DIMAR) que havien estat escollits per To Potami.
Al juliol del mateix any, la presidenta del PASOK i dirigent de DISY, Fofi Gennimata, va anunciar la creació d'una nova organització unificada de centre-esquerra a Grècia, el que acabarà sent el Moviment pel Canvi (KINAL). Al novembre van celebrar primàries per escollir el nou president, que va tornar a guanyar Fofi Gennimata en segona volta davant un altre candidat del PASOK, Nikos Androulakis.
Al 2018 es va incorporar al grup parlamentari el diputat per la Unió de Centristes Georgios-Dimitrios Karras, mentre que al 2019 va ser destituït Thanasis Theocharopoulos, del sector de DIMAR, per votar a favor de l'acord amb Macedònia.
La coalició va ser dissolta de facto a favor del Moviment pel Canvi a partir del 2018.

## Partits membres

| Partit | Ideologia | Líder |
| Moviment Socialista Panhel·lènic (PASOK) | Socialdemocràcia | Fofi Gennimata |
| Esquerra Democràtica (DIMAR) | Socialisme democràtic | Thanassis Theocharopoulos |
| Moviment de Socialistes Democràtics (KIDISO) | Socialisme democràtic | Geórgios Andreas Papandreu |
| Moviments Ciutadans per la Socialdemocràcia | Socialdemocràcia | Michalis Chalaris |
| Unió per a la Reforma Nacional Democràtica | Socioliberalisme | Apostolos Pontas |
| Veu de la Democràcia | Socioliberalisme | George-Dimitrios Karras |

## Resultats electorals
### Eleccions legislatives

| Any | Resultats | Resultats | Resultats | Resultats | Resultats | Pos. | Govern | Líder |
| Any | Vots | % | +/- | Escons | +/− | Pos. | Govern | Líder |
| 2015 (II) | 341,390 | 6.4% | +1.14 | 17 / 300 | 4 | 4t | Oposició | Fofi Gennimata |

## Referències

* ↑ «PASOK seals vote pact with DIMAR | eKathimerini.com» (en anglès), 30-08-2015. [Consulta: 28 febrer 2024].
* ↑ «Αυτοί είναι οι 17 βουλευτές του ΠΑΣΟΚ» (en grec), 02-10-2015. [Consulta: 28 febrer 2024].
* ↑ «Σε ΠΑΣΟΚ-ΔΗΜΑΡ κι επισήμως ο Ιλχάν Αχμέτ μετά την αποχώρηση από το Ποτάμι — ΣΚΑΪ (www.skai.gr)», 14-01-2017. Arxivat de l'original el 2017-01-14. [Consulta: 28 febrer 2024].
* ↑ Παναγιωτίδου, Όλγα. «Στη Δημοκρατική Συμπαράταξη ο Μπαργιώτας» (en grec), 29-03-2017. [Consulta: 28 febrer 2024].
* ↑ «Συνέδριο Δημοκρατικής Συμπαράταξης - Φ. Γεννηματά: Εκλογή προέδρου τον Οκτώβριο και ιδρυτικό συνέδριο τον Δεκέμβριο(live)» (en grec), 29-06-2017. [Consulta: 28 febrer 2024].
* ↑ Newsroom. «Εκλογές Κεντροαριστεράς: Θριαμβευτική νίκη Γεννηματά» (en grec), 19-11-2017. [Consulta: 28 febrer 2024].
* ↑ «Στη Δημοκρατική Συμπαράταξη ο βουλευτής Γιώργος Καρράς | ΠΟΛΙΤΙΚΗ | Η ΚΑΘΗΜΕΡΙΝΗ», 16-01-2018. Arxivat de l'original el 2018-01-16. [Consulta: 28 febrer 2024].
* ↑ «Διαγραφή Θεοχαρόπουλου από τη Δημοκρατική Συμπαράταξη | Η Εφημερίδα των Συντακτών», 23-01-2019. Arxivat de l'original el 2019-01-23. [Consulta: 28 febrer 2024].